《远别离》
元代·张天英

桓山禽，远别离。养女羽翼长，岁暮将安之。路难不顾返，横绝四海湄。

昔年凤死百乌集，白日哭吊声凄悲。贤圣闻之泪亦堕，古人胡颜掩蔂梩。

别离苦，天梦梦。孤坟万里，冠带蒿蓬。一剑挂树，哀鸣求雄。

宁辞父母体，化为西飞鸿。呼天泣以血，月坠青城空。

山头还见月东出，何时见我泉下翁，吁嗟乎苍穹！

作者简介：温州永嘉人，字羲上，一字楠渠，号石渠居士。酷志读书，穿贯经史。征为国子助教。性刚严，不好趋谒，再调不就。工诗，尤善古乐府。有《石渠居士集》。